Museo Militaria

Museo Militaria on Suomen tykistö-, viesti- ja pioneeriaselajien historiaa tallentava ja esittelevä sotahistoriallinen aselajimuseo. Museo toimii Hämeenlinnassa Linnanniemen kaupunginosassa vanhoissa kasarmirakennuksissa. Museo Militaria syntyi vuoden 2013 alussa kun Suomen Tykistömuseo, Pioneerimuseo ja Viestimuseo yhdistyivät. Museota ylläpitää Suomen tykistö-, pioneeri- ja viestimuseoyhdistys, jonka jäseniä ovat Tykkimiehet ry, Viestikiltojen liitto ja Pioneeriaselajin Liitto.
Näyttelyn rakenne.
Museolla on yksi kolmeen kerrokseen jakautunut perusnäyttely ja vaihtuvia erikoisnäyttelyitä.
Perusnäyttely ensimmäisessä kerroksessa.
Ensimmäisen kerroksen näyttely alkaa ajallisesti keskiajasta ja jatkuu Suomen sisällissotaan. Ensimmäisessä kerroksessa on Pro Patria () -sali, jossa on esillä muun muassa jääkärikenraali Väinö Valveelle myönnettyjä kunniamerkkejä.
Museo Militariassa on myös ajoittain käytetty Viestimuseon entistä museoamatööriradioasemaa, jonka kutsumerkki on OI3SVM. Asemaa käytetään kesäisin sekä myös perinneradiotapahtumassa puolustusvoimain lippujuhlan päivänä ja Suomen itsenäisyyspäivänä.
Perusnäyttely toisessa kerroksessa.
Kehitys ensimmäisen maailmansodan jälkeen.
Toisessa kerroksessa esitellään Suomen sotaväen kehitystä 1920-luvulla ja 1930-luvulla sekä pioneeri-, tykistö- ja viestiaselajin historiaa talvi- ja jatkosodassa sekä Lapin sodassa.
Henkilöesittelyt.
Henkilöistä esitellään erityisesti tykistökenraali Wilho Petter Nenonen, jääkärikenraaliluutnantti Unio Sarlin pioneeriaselajista sekä jääkärieversti Arthur Saarmaa viestiaselajista.
Multimediasali.
Museon toisessa kerroksessa on myös elokuvasali, noin 50-paikkainen multimediasali, jossa voidaan katsoa talvisodasta ja jatkosodasta kertovia dokumenttifilmejä 15–40 minuuttia pitkinä DVD-esityksinä museon aukioloaikoina. Museossa esitetään kuutta erilaista multimediaelokuvaa: "Ihantalan ihme", "Korpisodan suurvoitto", "Taistelu Laatokan Karjalassa", "Talvisota – ensimmäinen torjuntavoitto", "Suomen tie jatkosotaan", jotka ovat Tykkimiehet ry:n tuottamia, sekä "Viimeiseen mieheen" -elokuvaa vuodelta 2010.
"Ihantalan Ihme" on Tykkimiehet ry:n vuonna 2001 tuottama elokuva Ihantalan taisteluista ja pääasiassa Suomen kenttätykistön osuudesta siinä.
"Viimeiseen mieheen" on Impilahti-Seura ry:n tuottama dokumenttielokuva, joka tapahtumakuvaukset suoritettiin Suomenlahden saaristossa, Hätilässä ja Niinisalossa sekä maasto- ja aluekuvaukset Laatokan saarilla. Elokuvan ensiesitys oli 14. maaliskuuta 2010.
Salauslaitehuone
Salauslaitehuoneessa esitellään erilaisia salausvälineitä ja -tekniikoita. Nähtävillä on muun muassa eri sukupolvien salauslaitteita, Nokian valmistamia sanomalaitteita ja saksalainen Enigma-laite.
Perusnäyttely kolmannessa kerroksessa.
Kolmannessa kerroksessa sijaitseva näyttelyn osa keskittyy sodanjäkeisestä ajasta nykyaikaan.
Henkilöistä esitellään erityisesti Suomen marsalkka C. G. E. Mannerheim. Omat kokonaisuutensa on myös Puolustusvoimien uudesta pioneeri- ja viestikalustosta, elämästä varuskunnissa sekä aselajien killoista ja perinnetoiminnasta. Myös Panssarisoittokunnalla on kolmannessa kerroksessa oma osionsa. Kerroksessa on myös Suomen kansainvälisistä operaatioista kertova huone.
Tykkihalli.
Tykkihallissa ovat museon historiallisesti arvokkaimmat tykit. Tykkihallissa järjestetään myös yleisölle vapaita luentoja.
Ulkonäyttelyalue.
Vanajaveden ranta-alueella on ulkonäyttely, jossa on tykkejä, sekä pioneeri- ja vesistökalustoa. Kaluston ikä ulottuu 1870-luvulta aina 1960-luvulle.
Erikoisnäyttelyt.
Perusnäyttelyn lisäksi Museo Militariassa on vaihtuvia erikoisnäyttelyitä.
Julkaisut.
Tykistöaselajin julkaisut.
Museo Militariaa edeltänyt Suomen Tykistömuseo on julkaisusarjassaan julkaissut 11 teosta:
Muuta Museo Militariassa olevaa kirjallisuutta: